A célula e a información xenética

- A célula e a información xenética
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Que son os seres vivos?
  - 2.2 A célula, unidade dos seres vivos
    - 2.2.1 A teoría celular
  - 2.3 Organización celular
    - 2.3.1 A célula procariota
    - 2.3.2 A célula eucariota
    - 2.3.3 Forma e tamaño
    - 2.3.4 Células animais e vexetais
    - 2.3.5. Animacións sobre celulas eucariotas
    - 2.3.5 Os orgánulos celulares
  - 2.4 O núcleo e o ciclo celular
    - 2.4.1 O núcleo na interfase. Os cromosomas
    - 2.4.2 O cariotipo
    - 2.4.3 Células diploides e células haploides
  - 2.5 As divisións da célula
    - 2.5.1 Mitose
    - 2.5.2 Meiose
  - 2.6 A enxeñaría xenética e as súas aplicacións
    - 2.6.1 Aplicacións da enxeñaría xenética en microorganismos
    - 2.6.2 Aplicacións da enxeñaría xenética na agricultura: plantas transxénicas
    - 2.6.3 Aplicacións da enxeñaría xenética en animais
- 3. Resumo dos contidos
- 4. Actividades complementarias
- 5. Exercicios de autoavaliación
- 6 -Glosario
- 7 - Documentación para imprimir
- 8 - Bibliografía e recursos

« Anterior | Seguinte »

# 6 -Glosario

A | ADN recombinante | Molécula de ADN formada pola unión de anacos de ADN de orixe diferente, mediante técnicas de enxeñaría xenética.
Antibiótico | Substancia química natural ou sintética capaz de combater infeccións por microbios.

B | Biorremediación | Defínese como a utilización dos seres vivos para restaurar ambientes contaminados. Os máis usados son microorganismos e plantas.

C | Célula diploide | Aquela cuxos cromosomas se poden agrupar por parellas de cromosomas homólogos. Represéntase por (2n)
Célula haploide | Aquela cuxos cromosomas non se poden agrupar en parellas de homólogos. Represéntase por (n) e é característica dos gametos.
Cigoto | Célula froito da unión dun gameto masculino e outro feminino. Tamén chamada célula ovo.
Clonación | Procedemento polo que se obteñen clons, é dicir, grupos de organismos ou de células xeneticamente idénticos.
Colonia | Conxunto de animais ou vexetais de certas especies que se establecen temporalmente nun lugar, que viven xuntos permanentemente e que nalgúns casos teñen un grao relativo de organización.
Cromátida | Cada unha das dúas copias que forman un cromosoma duplicado.
Cromatina | Conxunto de fibriñas de ADN antes de empaquetarse como cromosomas. Dan un aspecto grumoso ao interior do núcleo.
Cromosoma | Estrutura con forma de bastón constituído por ADN e localizados no núcleo celular.
Cromosomas homólogos | Cromosomas de forma idéntica que levan información para os mesmos carácteres, aínda que cada información sexa distinta.

D | Depredador | Organismo que se alimenta matando a outro organismo vivo (a presa).

E | Ecosistema | Sistema natural formado por compoñentes vivos (biocenose) e non vivos (biótopo) e polas interaccións que establecen entre si.
Empaquetaxe | Proceso polo que os fíos de cromatina se pregan sobre si mesmos facéndose máis curtos e grosos, visualizándose como cromosomas.
Eucariota | Organización celular caracterizada pola presenza dun núcleo delimitado por membrana.

F | Fuso mitótico | Estrutura citoplasmática formada por finas fibras proteicas que se estende entre os dous polos da célula durante a mitose. Únese aos cromosomas polo centrómero e arrástraos aos polos durante a anafase.

G | Gameto | Célula reprodutora propia da reprodución sexual. Pode ser masculina (espermatozoide) ou feminina (óvulo).

H | Herbicida | Substancia que ataca totalmente ou de forma discriminada a vexetais.

M | Material xenético | Molécula que contén a información xenética dun individuo. Xeralmente é o ADN.
Microscopio | Instrumento óptico que aumenta a imaxe das cousas que se ven a través del, de modo que permite examinar o que é demasiado pequeno para o apreciar a simple vista
Mitose | Tipo de división celular en que dunha célula nai se obteñen dúas células fillas con igual número de cromosomas e xeneticamente idénticas entre si e á célula nai.
Monera | Un dos reinos en que se clasifican os seres vivos. É o máis simple e primitivo, e inclúe as bacterias e as cianobacterias.

N | Nucleótido | Cada unha das subunidades que se unen para formaren ADN ou ARN.

O | Orgánulo | Estrutura do interior da célula. Literalmente significa “pequeno órgano”.

P | Parasito | Organismo que se alimenta doutro organismo (hospedador) sen o matar.
Pluricelular | Organismo formado por máis dunha célula.
Procariota | Tipo de organización celular sen verdadeiro núcleo, de xeito que o material xenético se atopa disperso polo citoplasma.
Produto de refugallo | Substancias de residuo procedentes da actividade vital das células.

S | Substancia patóxena | En xeral, calquera substancia ou organismo (patóxeno) causante dunha doenza.
Substancia terapéutica | Substancias naturais ou artificiais utilizadas para combater doenzas de distinta orixe.

T | Tecido | Conxunto de células especializadas, xeralmente dun mesmo tipo, organizadas para realizar unha función común.
Toxina | Veleno elaborado por organismos vivos.
Transxénico | Organismo cuxo xenoma foi modificado por enxeñaría xenética. // Alimento obtido de ou coa colaboración de organismos xeneticamente modificados.

U | Unicelular | Organismo formado por unha soa célula.

V | Vacina | Substancia artificial que contén virus mortos ou atenuados mediante diversas técnicas que, ao seren introducidos nun organismo, activan as defensas deste.

X | Xene | Anaco de ADN que leva codificada a información para un determinado carácter.
Xenoma | Conxunto de xenes dun organismo ou dunha especie.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »