A célula e a información xenética

- A célula e a información xenética
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Que son os seres vivos?
  - 2.2 A célula, unidade dos seres vivos
    - 2.2.1 A teoría celular
  - 2.3 Organización celular
    - 2.3.1 A célula procariota
    - 2.3.2 A célula eucariota
    - 2.3.3 Forma e tamaño
    - 2.3.4 Células animais e vexetais
    - 2.3.5. Animacións sobre celulas eucariotas
    - 2.3.5 Os orgánulos celulares
  - 2.4 O núcleo e o ciclo celular
    - 2.4.1 O núcleo na interfase. Os cromosomas
    - 2.4.2 O cariotipo
    - 2.4.3 Células diploides e células haploides
  - 2.5 As divisións da célula
    - 2.5.1 Mitose
    - 2.5.2 Meiose
  - 2.6 A enxeñaría xenética e as súas aplicacións
    - 2.6.1 Aplicacións da enxeñaría xenética en microorganismos
    - 2.6.2 Aplicacións da enxeñaría xenética na agricultura: plantas transxénicas
    - 2.6.3 Aplicacións da enxeñaría xenética en animais
- 3. Resumo dos contidos
- 4. Actividades complementarias
- 5. Exercicios de autoavaliación
- 6 -Glosario
- 7 - Documentación para imprimir
- 8 - Bibliografía e recursos

« Anterior | Seguinte »

# 2.1 Que son os seres vivos?

Estamos rodeados de seres vivos por todas as partes. Ante a enorme diversidade dos seres vivos cabe preguntarse cales son as características que lles permiten diferenciarse da materia inerte (non viva). Estas características poden resumirse en tres:

- Todos os seres vivos teñen unha mesma composición química. Ao analizar a composición química dos seres vivos compróbase que todos están constituídos polo mesmo tipo de substancias fundamentais chamadas principios inmediatos ou biomoléculas. Chámanse inmediatos porque ao tratar a materia viva por medios físicos ou químicos sinxelos, obtéñense inmediatamente estas substancias. Estes principios inmediatos divídense en inorgánicos e orgánicos.
  - Os inorgánicos son comúns á materia viva e á non viva, son a auga (H2O) e os sales minerais.
  - Os orgánicos aparecen soamente na materia viva, nos seres vivos, e son ricos en carbono e inclúen os glícidos, os lípidos, as proteínas e os ácidos nucleicos.
- Todos os seres vivos están formados por células. As células son a unidade mínima da vida e, malia a súa aparente diversidade de aspecto, organización e función, posúen unha estrutura semellante. En todas elas pode recoñecerse unha envoltura ou membrana, un contido ou citoplasma con diversas partes chamadas orgánulos, e un material xenético que adoita estar encerrado nun núcleo.
- Todos os seres vivos realizan as mesmas funcións vitais: nútrense, relaciónanse e reprodúcense. Mediante a nutrición os seres vivos automantéñense, collendo e asimilando os nutrientes do medio. Mediante a relación os seres vivos elaboran respostas fronte á información que reciben do seu corpo e do medio que os rodea. Mediante a reprodución, os seres vivos dan lugar a organismos semellantes para perpetuar a especie.

Cal é a diferenza fundamental entre os principios activos orgánicos e os inorgánicos?

Solución | Os orgánicos aparecen soamente na materia viva. Os inorgánicos en cambio aparecen tanto na materia viva coma na inerte (non viva).

### Actividade proposta

S1. Son as vitaminas principios inmediatos ou biomoléculas?

### Retroalimentación

Non, as vitaminas non se atopan dentro deste grupo, aínda que son nutrintes fundamentais para a vida. A súa carencia provoca importantes alteracións metabólicas.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »