A célula e a información xenética

- A célula e a información xenética
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Que son os seres vivos?
  - 2.2 A célula, unidade dos seres vivos
    - 2.2.1 A teoría celular
  - 2.3 Organización celular
    - 2.3.1 A célula procariota
    - 2.3.2 A célula eucariota
    - 2.3.3 Forma e tamaño
    - 2.3.4 Células animais e vexetais
    - 2.3.5. Animacións sobre celulas eucariotas
    - 2.3.5 Os orgánulos celulares
  - 2.4 O núcleo e o ciclo celular
    - 2.4.1 O núcleo na interfase. Os cromosomas
    - 2.4.2 O cariotipo
    - 2.4.3 Células diploides e células haploides
  - 2.5 As divisións da célula
    - 2.5.1 Mitose
    - 2.5.2 Meiose
  - 2.6 A enxeñaría xenética e as súas aplicacións
    - 2.6.1 Aplicacións da enxeñaría xenética en microorganismos
    - 2.6.2 Aplicacións da enxeñaría xenética na agricultura: plantas transxénicas
    - 2.6.3 Aplicacións da enxeñaría xenética en animais
- 3. Resumo dos contidos
- 4. Actividades complementarias
- 5. Exercicios de autoavaliación
- 6 -Glosario
- 7 - Documentación para imprimir
- 8 - Bibliografía e recursos

« Anterior | Seguinte »

# 2.3.3 Forma e tamaño

A forma e o tamaño das células eucariotas son moi variables. O tamaño oscila desde as micras (1 micra= 1μ = 1 milésima de milímetro) ata as visibles a simple vista, como os ovos das aves, pero polo xeral adoita oscilar entre 1 e 100 micras. Podemos dicir que en xeral, teñen tamaño microscópico. A célula máis voluminosa é a xema de ovo de avestruz, pois contén abundantes substancias de reserva.

En calquera caso, o tamaño das células non ten relación co do individuo. As células dun neno son, en xeral, da mesma medida que as dun adulto.

A forma de cada célula está relacionada coa función que ten que realizar. A forma máis repetida é a esférica porque con esta forma a membrana celular está menos estirada en relación ao volume, o que facilita as funcións vitais, pero hai células con forma de estrela, de fíos, poliédricas, etc.

A maior parte dos seres eucariotas son pluricelulares. As células que os constitúen están especializadas; é dicir, a forma das súas células está relacionada coa función que desempeñan. Por exemplo, as células de forma aplanada abundan en zonas de recubrimento corporal, como a pel. As células de forma alongada forman parte dos tecidos musculares, fibras nerviosas e fibras vexetais. O traballo que realizan maniféstase predominantemente nunha dirección fixa, o que xustifica o alongamento da súa forma.

Cando as células non están especializadas adoitn tomar a forma poliédrica.

### Actividade resolta

De que depende a forma da célula nos seres pluricelulares?

Solución | As células dos seres pluricelulares terán formas que dependerán da función que desempeñen nese organismo.

S5. Relacione as dúas columnas:

Forma celular |  | Función
| Espazos (1):
| Espazos (2):
| Espazos (3):
| Espazos (4):
| Espazos (5):

Habilitar JavaScript

Forma celular |  | Función
| Neurona. Célula especializada en transmitir sinais eléctricos a grande velocidade.
| Glóbulo vermello ou hemacia. Célula especializada en transportar osíxeno ás células.
| Células epiteliais. A forma é unha perfecta adaptación para recubrir e protexer as superficies corporais.
| Enterocito. Recobre a parede interior do tubo dixestivo especializada na absorción de substancias.
| Espermatozoide. Célula especializada en desprazarse ao encontro do óvulo para fecundalo.

S6. Sinale se son verdadeiras [V] ou falsas [F] as seguintes afirmacións, e corrixa as respostas falsas:

Afirmación | V / F | Corrección (se procede)
Os animais son seres unicelulares. | Espazos (1): JXUwMDFl |
As células teñen todas a mesma forma pero distinto tamaño. | Espazos (2): JXUwMDFl |
Os seres unicelulares en xeral son microscópicos. | Espazos (3): JXUwMDBl |
Un insecto e unha balea teñen células de tamaño similar. | Espazos (4): JXUwMDBl |

Habilitar JavaScript

Afirmación | V / F | Corrección (se procede)
Os animais son seres unicelulares. | F | Son seres pluricelulares, con moitas células.
As células teñen todas a mesma forma pero distinto tamaño. | F | Teñen formas distintas e distintos tamaños.
Os seres unicelulares en xeral son microscópicos. | V |
Un insecto e unha balea teñen células de tamaño similar. | V |

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »