A célula e a información xenética

- A célula e a información xenética
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Que son os seres vivos?
  - 2.2 A célula, unidade dos seres vivos
    - 2.2.1 A teoría celular
  - 2.3 Organización celular
    - 2.3.1 A célula procariota
    - 2.3.2 A célula eucariota
    - 2.3.3 Forma e tamaño
    - 2.3.4 Células animais e vexetais
    - 2.3.5. Animacións sobre celulas eucariotas
    - 2.3.5 Os orgánulos celulares
  - 2.4 O núcleo e o ciclo celular
    - 2.4.1 O núcleo na interfase. Os cromosomas
    - 2.4.2 O cariotipo
    - 2.4.3 Células diploides e células haploides
  - 2.5 As divisións da célula
    - 2.5.1 Mitose
    - 2.5.2 Meiose
  - 2.6 A enxeñaría xenética e as súas aplicacións
    - 2.6.1 Aplicacións da enxeñaría xenética en microorganismos
    - 2.6.2 Aplicacións da enxeñaría xenética na agricultura: plantas transxénicas
    - 2.6.3 Aplicacións da enxeñaría xenética en animais
- 3. Resumo dos contidos
- 4. Actividades complementarias
- 5. Exercicios de autoavaliación
- 6 -Glosario
- 7 - Documentación para imprimir
- 8 - Bibliografía e recursos

« Anterior | Seguinte »

# 2.5.2 Meiose

A meiose permite que se reduza o número de cromosomas á metade para formar os gametos e, así, ao fusionarse na fecundación, mantendo constante o número de cromosomas da especie.

Para que un organismo pluricelular con reprodución sexual se reproduza teñen que ocorrer tres procesos:

- Gametoxénese: formación dos gametos (haploides) a partir dunha célula diploide (célula xerminal).
- Fecundación: dous gametos de distintos sexos xúntanse e orixinan unha nova célula denominada cigoto.
- Desenvolvemento embrionario: procesos polos que un cigoto se transforma para dar un adulto. Ten lugar por sucesivas mitoses.

A fecundación implica un problema, xa que cada vez que se unen dous núcleos se unen dúas dotacións cromosómicas, porque se os adultos tiñan 46 cromosomas, o cigoto terá 92 e, por tanto, dará lugar a novos adultos con 92 cromosomas, o que non pode ser, xa que se modificaría o número cromosómico da especie, e este número ten que permanecer estable.

Para manter esa estabilidade no número de cromosomas desenvolveuse un mecanismo especial de división celular, a meiose. Por este tipo de división, a partir dunha célula diploide obtéñense catro células haploides.

Na meiose, de cada célula nai obtéñense catro células fillas tras dúas divisións sucesivas da célula, pero só se produce unha duplicación do ADN na interfase.

Comparación gráfica entre mitose e meiose

Por Universidad Nacional del Nordeste • • Fac. Ciencias Agrarias, Corrientes • República Argentina • ©1998-2013. http://www.biologia.edu.ar

Licenza: Reproducción autorizada ú nicamente con fines educativos citando su origen

### Actividade resolta

Unha célula con 2n = 4 comeza unha meiose:

Cantas cromátidas ten cada cromosoma da célula ao comezo do proceso? | Cada cromosoma ten dúas cromátidas.
Cantas células hai ao final da primeira división meiótica? Cantos cromosomas ten cada célula? Cantas cromátidas ten cada cromosoma? | Dúas células. Cada célula ten dúas cromosomas. Dúas cromátidas.

Cantas células hai ao final da segunda división? Cantos cromosomas ten cada célula? Cantas cromátidas ten cada cromosoma? | Catro células. Cada célula ten dous cromosomas. Unha cromátida.
Cantas cromátidas, en total, hai ó principio do proceso? E ao final? | Tanto ao principio como ao final hai oito cromátidas en total.

### Actividades propostas

S14. Por que é necesaria a meiose nos organismos con reprodución sexual?

### Retroalimentación

Os organismos con reprodución sexual necesitan a meiose para que os gametos teñan a metade de cromosomas, é dicir, haploides, e ao se fusionaren na fecundación non se dobre o número de cromosomas na seguinte xeración.

S15. Indique semellanzas e diferenzas entre mitose e meiose segundo o esquema posto máis arriba.

### Retroalimentación

As principais diferenzas son que na mitose se obteñen dúas células, entanto que na meiose se obteñen catro. Na mitose cada célula filla ten o mesmo ADN que a célula orixinal, mentres que na meiose as células fillas teñen a metade respecto a célula orixinal.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »