A célula e a información xenética

- A célula e a información xenética
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Que son os seres vivos?
  - 2.2 A célula, unidade dos seres vivos
    - 2.2.1 A teoría celular
  - 2.3 Organización celular
    - 2.3.1 A célula procariota
    - 2.3.2 A célula eucariota
    - 2.3.3 Forma e tamaño
    - 2.3.4 Células animais e vexetais
    - 2.3.5. Animacións sobre celulas eucariotas
    - 2.3.5 Os orgánulos celulares
  - 2.4 O núcleo e o ciclo celular
    - 2.4.1 O núcleo na interfase. Os cromosomas
    - 2.4.2 O cariotipo
    - 2.4.3 Células diploides e células haploides
  - 2.5 As divisións da célula
    - 2.5.1 Mitose
    - 2.5.2 Meiose
  - 2.6 A enxeñaría xenética e as súas aplicacións
    - 2.6.1 Aplicacións da enxeñaría xenética en microorganismos
    - 2.6.2 Aplicacións da enxeñaría xenética na agricultura: plantas transxénicas
    - 2.6.3 Aplicacións da enxeñaría xenética en animais
- 3. Resumo dos contidos
- 4. Actividades complementarias
- 5. Exercicios de autoavaliación
- 6 -Glosario
- 7 - Documentación para imprimir
- 8 - Bibliografía e recursos

« Anterior | Seguinte »

# 2.4.3 Células diploides e células haploides

Se realizamos o cariotipo dunha célula animal ou vexetal, obsérvase que está formado normalmente por parellas de cromosomas morfoloxicamente similares; os cromosomas do par denomínanse cromosomas homólogos, e as células que teñen os cromosomas por pares denomínanse células diploides e represéntase por 2n. As células que só teñenunha serie de cromosomas denomínansecélulas haploides,e represéntase por n.

Os cromosomas homólogos conteñen información para os mesmos caracteres, aínda que estes non teñen por que ser iguais, xa que cada cromosoma homólogo do par procede dun proxenitor. Por exemplo, na especie humana cada célula diploide contén 23 cromosomas de orixe materna e outros 23 de orixe paterna, que foron achegados polos gametos feminino e masculino, respectivamente, na fecundación.

### Actividade resolta

Indique a diferenza entre unha célula diploide e unha célula haploide

Solución | A célula diploide contén cromosomas que se poden agrupar en parellas de homólogos (2n). Os cromosomas das células haploides non poden agruparse por parellas (n).

### Actividade proposta

S12. A fotografía amosa un conxunto ordenado de cromosomas dun individuo:

Cantos cromosomas hai? E célula diploide ou haploide? Por que? |
Cantas cromátidas ten cada cromosoma? |
Cantos cromosomas habería nun gameto deste individuo? |
É o cariotipo dun home ou dunha muller? |
Cantos cromosomas son autosomas? Cantos heterocromosomas? |
En que fase do ciclo celular (interfase ou mitose) cre que se fotografaron os cromosomas? |

### Retroalimentación

Cantos cromosomas hai? Trátase dunha célula diploide ou haploide? Por que? | Hai 46 cromosomas. Trátase dunha célula diploide, ao estaren os cromosomas por pares.
Cantas cromátidas ten cada cromosoma? | Cada cromosoma ten dúas cromátidas.
Cantos cromosomas atopariamos nun gameto deste individuo? | Nun gameto deste individuo atoparemos 23 cromosomas.
É o cariotipo dun home ou dunha muller? | É o cariotipo dunha muller, por ter dous cromosomas X.
Cantos cromosomas son autosomas? Cantos son heterocromosomas? | Os autosomas son 22 pares de cromosomas. Un heterocromosoma, o par sexual, XX.
En que fase do ciclo celular (interfase ou mitose) cre que se fotografaron os cromosomas? | En mitose, única fase en que se visualizan os cromosomas; na interfase o material xenético organízase en forma de cromatina.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »