A célula e a información xenética

- A célula e a información xenética
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Que son os seres vivos?
  - 2.2 A célula, unidade dos seres vivos
    - 2.2.1 A teoría celular
  - 2.3 Organización celular
    - 2.3.1 A célula procariota
    - 2.3.2 A célula eucariota
    - 2.3.3 Forma e tamaño
    - 2.3.4 Células animais e vexetais
    - 2.3.5. Animacións sobre celulas eucariotas
    - 2.3.5 Os orgánulos celulares
  - 2.4 O núcleo e o ciclo celular
    - 2.4.1 O núcleo na interfase. Os cromosomas
    - 2.4.2 O cariotipo
    - 2.4.3 Células diploides e células haploides
  - 2.5 As divisións da célula
    - 2.5.1 Mitose
    - 2.5.2 Meiose
  - 2.6 A enxeñaría xenética e as súas aplicacións
    - 2.6.1 Aplicacións da enxeñaría xenética en microorganismos
    - 2.6.2 Aplicacións da enxeñaría xenética na agricultura: plantas transxénicas
    - 2.6.3 Aplicacións da enxeñaría xenética en animais
- 3. Resumo dos contidos
- 4. Actividades complementarias
- 5. Exercicios de autoavaliación
- 6 -Glosario
- 7 - Documentación para imprimir
- 8 - Bibliografía e recursos

« Anterior | Seguinte »

# 4. Actividades complementarias

S20. De que células evolucionaron as células eucariotas?

### Retroalimentación

Xurdiron a partir dalgunhas células procariotas hai 1.500 millóns de anos.

S21. As células das glándulas están especializadas na produción e secreción de determinadas substancias, como pode ser o leite das glándulas mamarias, a saliva das glándulas salivares ou os zumes gástricos das glándulas dixestivas. Que orgánulos celulares cre que estarán máis desenvolvidos e serán máis abundantes nestas células?

### Retroalimentación

Todos aqueles orgánulos implicados na produción de substancias como o retículo endoplasmático (liso e rugoso) e especialmente o aparello de Golgi.

S22. Que orgánulo celular deberá estar presente unha cantidade elevada en células que necesitan un gran gasto enerxético como unha célula do corazón ou unha muscular?

### Retroalimentación

As mitocondrias, que son as encargadas de producir enerxía.

S23. En que consiste a fotosíntese?

### Retroalimentación

A fotosíntese é unha reacción química realizada nos cloroplastos (e polo tanto exclusiva dos vexetais) que consiste na fabricación de materia orgánica a partir de materia inorgánica (auga e CO2 ) empregando a enerxía da luz solar.

S24. En que consiste a respiración celular?

### Retroalimentación

A respiración é unha reacción química realizada nas mitocondrias (e polo tanto común a animais e vexetais) que consiste na reacción de materia orgánica co osíxeno, liberando enerxía química que será utilizada pola célula e como refugallo se libera CO2 á atmósfera .

S25. De onde obteñen as células vexetais a materia orgánica que se oxida na respiración celular? E os animais?

### Retroalimentación

Os vexetais obteñen a materia orgánica de si mesmos xa que a producen mediante a fotosíntese. Os animais deben incorporar a materia orgánica na súa alimentación procedente de vexetais (herbívoros) ou doutros animais (carnívoros).

S26. Que ocorrería se os gametos humanos fosen células diploides? Cantos cromosomas terían os fillos?

### Retroalimentación

Se os gametos fosen diploides (46 cromosomas) ao xuntárense durante a fecundación resultaría unha célula ovo co dobre de cromosomas (92) que os seus proxenitores, cousa imposible, pois cada especie vén determinada por un número fixo de cromosomas.

S27. Para que serve a mitose nun ser unicelular eucariota?

### Retroalimentación

Nos seres unicelulares a mitose é unha forma de reprodución que garante que as células fillas teñan os mesmos cromosomas que a célula nai.

S28. Algunha célula humana é capaz de realizar a mitose? Razoe a resposta.

### Retroalimentación

Todas aquelas células que se reproducen para repor as xa mortas, danadas ou vellas, ou durante o crecemento do organismo o fan mediante mitose, polo que é un medio moi común de reprodución celular. As únicas células humanas que non sofren mitose son as que dan lugar os gametos que o fan por meiose.

S29. Se as células fillas obtidas ao final da mitose se volveran dividir, que lle tería que suceder ao material xenético na interfase?

### Retroalimentación

Durante a interfase que precede a unha mitose o ADN duplícase para permitir que unha vez dividida á célula nai cada unha das dúas células fillas leve a mesma información xenética que aquela.

S30. Se unha muller e un home teñen un fillo, cantos cromosomas terían o espermatozoide e o óvulo? Cantos cromosomas terá o fillo?

### Retroalimentación

Tanto o espermatozoide como o óvulo teñen 23 cromosomas, de xeito que unha vez fecundados a célula ovo que dará lugar ao fillo teña 23+23 = 46 cromosomas.

S31. En que consiste a enxeñaría xenética de ADN recombinante?

### Retroalimentación

O ADN recombinante é unha técnica de enxeñaría xenética que consiste en cortar, illar e unir distintos fragmentos de ADN (manipular o ADN) para crear un ADN novo.

S32. Cales son as posibles aplicacións da enxeñaría xenética en farmacoloxía e para a limpeza do ambiente?

### Retroalimentación

Mediante as técnicas de ADN recombinante obtéñense produtos de interese farmacolóxico como a insulina, a hormona do crecemento, antibióticos, vacinas, etc. Para a loita contra a contaminación ambiental a enxeñaría xenética permite crear bacterias que degradan o petróleo e residuos de orixe industrial, agrícola ou urbano.

S33. Indique as vantaxes e os inconvenientes da utilización de plantas transxénicas.

### Retroalimentación

- - Vantaxes: resistencia ante parasitos, depredadores e herbicidas; crecemento máis rápido, que conduce a unha maior produtividade; adaptación a condicións ambientais adversas (frío, seca, etc.).
  - Inconvenientes: perda de biodiversidade como consecuencia da súa maior fortaleza; efectos prexudiciais para a saúde; monopolio das grandes empresas que son as que controlan as producións transxénicas; “contaminación” das características transxénicas a outras especies.

S34. Que é a clonación reprodutiva?

### Retroalimentación

É un tipo de clonación que ten como obxectivo conseguir individuos xenéticamente idénticos entre si.

S35. Cite algúns exemplos das utilidades dos animais transxénicos.

### Retroalimentación

Mellora da produción gandeira, conservación de especies en perigo de extinción, obtención de fármacos, obtención de órganos animais con xenes humanos para non ser rexeitados en transplantes.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »